“Fa disele tse dikhibidu tsa madi e ne e le seokobatsi se sesha gompieno, go ne go tla nna thata go bona tetla ya semolao ya go di dirisa.”—Dr. Jeffrey McCullough. Baitsesaense ba le bantsi ba akanya gore botshelo bo itshimologetse fela, bo simolola ka mefuta ya ditshedi e e sa raraanang e e ileng ya fetoga ka bonya ka bonya go nna ditshedi tse di raraaneng fa go ntse go feta dimilionemilione tsa dingwaga. Le fa go ntse jalo, polelwana e e reng “sa raraanang” e ka latlha motho ka gonne dilo tsotlhe tse di tshelang—tota le ditshedi tse dinnye tse di nang le sele e le nngwe—di raraane tota. Ga go na bosupi jwa gore setshedi sa mofuta ope fela se kile sa itshimologela ka bosone kgotsa gore se tla itshimologela fela. Go na le moo, dilo tsotlhe tse di tshelang di naya bosupi jwa gore di bopilwe ke motlhami yo o botlhale thata go re gaisa. *—Baroma 1:20.